Arnolds fon Fītinghofs
Arnolds no Fītinghofas jeb Arnolds fon Fītinghofs (latīņu: Arnoldus de Vitinghove; miris 1364. gada 11. jūlijā) ieradās Livonijā no Vestfālenes un bija Livonijas ordeņa Alūksnes pils (Marienburgas) komturs no 1341. līdz 1346. gadam. Pēc tam, kad ordenis no Dānijas karaļa Valdemāra IV nopirka Ziemeļigauniju, viņš kļuva par Tallinas (Rēveles) komturu. 1360. gadā viņš tika izvēlēts par Livonijas ordeņa mestru. Šajā amatā viņš atradās līdz savai nāvei 1364. gadā.